Christof Innerhofer

200pxChristof Innerhofer (2011) 80px Kuld  2011  ülisuurslaalom Hõbe  2011  Alpi kahevõistlus Pronks  2011  kiirlaskumine
Christof Innerhofer (sündinud 17. detsembril 1984 Brunicos Bolzano provintsis) on Itaalia mäesuusataja.

Esimest korda osales Innerhofer Itaalia juunioride meistrivõistlustel 2001. aastal Sestrieres. Ta tuli 2. aprillil ülisuurslaalomis 23. kohale, 3. aprillil kiirlaskumises 19. kohale, 4. aprillil slaalomis 14. kohale ja 5. aprillil suurslaalomis 29. kohale.

2002. aastal ei läinud Itaalia juunioride meistrivõistlustel Lizzolas nii hästi. Innerhofer osales 8. märtsil slaalomis ja 9. märtsil suurslaalomis ja diskvalifitseeriti mõlemas teises laskumises. Itaalia täiskasvanute meistrivõistlustel Piancavallos 20. märtsil ülisuurslaalomis ja 22. märtsil suurslaalomis ta küll lõpetas, aga sai vastavalt vaid 59. ja 67. koha.

2003. aasta oli eelmistest märksa parem. Itaalia juunioride meistrivõistlustel saavutas ta 21. jaanuaril Cortina d'Ampezzos kiirlaskumises 16. koha, 13. märtsil Reinswald-Samtalis ülisuurslaalomis 4. koha, 18. märtsil Madesimos suurslaalomis 22. koha ja järgmisel päeval samas slaalomis 13. koha. Itaalia meistrivõistlused toimusid Pontedilegnos-Tonales ning nendel sai Innerhofer 25. märtsil kiirlaskumises 20. koha, 26. märtsil ülisuurslaalomis 30. koha, 28. märtsil slaalomis 41. koha ja üksnes viimasel alal suurslaalomis jäi ta 29. märtsil 71. kohale, eksides rängalt esimeses sõidus.

2004. aastal märkimisväärset edenemist ei toimunud. Itaalia juunioride meistrivõistlustel Cortina d'Ampezzos tuli ta 20. jaanuaril kiirlaskumises 9. ja 22. jaanuaril ülisuurslaalomis 18. kohale. Järgnesid Itaalia meistrivõistlused. Caspoggios tuli Innerhofer 23. märtsil kiirlaskumises 33. ja 24. märtsil ülisuurslaalomis 21. kohale ning Chiesa Valmalencos 26. märtsil suurslaalomis 34. kohale ja 27. märtsil katkestas slaalomi esimese laskumise. Siis toimusid Courmayeuris ülejäänud Itaalia juunioride meistrivõistluste distantsid, kus Innerhoferile jäi 1. aprillil suurslaalomis 21. ja 4. aprillil slaalomis 27. kohale.

2005. aastal osales Innerhofer viimast korda Itaalia juunioride meistrivõistlustel, tulles San Sicarios 2. märtsil kiirlaskumises 9. ja järgmisel päeval ülisuurslaalomis 6. kohale, mis jäidki tema parimateks sel tasemel. Itaalia täiskasvanute meistrivõistlused palju halvemini ei läinudki. Ta saavutas 15. märtsil Monte Poras slaalomis 15. koha, 16. märtsil Spiazzi di Gromos suurslaalomis 28. koha, 18. märtsil Coleres kiirlaskumises 12. koha ja 19. märtsil samas ülisuurslaalomis 7. koha.

2006. aasta Itaalia meistrivõistlused toimusid Santa Caterinas. Innerhofer saavutas 21. märtsil kiirlaskumises 5., 23. märtsil ülisuurslaalomis 3., 24. märtsil suurslaalomis 14. ja 25. märtsil slaalomis 19. koha.

Maailma karikasarjas osales Innerhofer esimest korda 12. novembril 2006 Soomes Levis slaalomis. Ta katkestas esimeses laskumises. Samal aastal võistles ta veel mitmel MK-etapil, keskendudes kiirlaskumisele ja ülisuurslaalomile, mis tal paremini välja tulid. Juba teise etapi Austrias Rederalmis suures Alpi kahevõistluses lõpetas ta 10. detsembril 24. kohal ja 20. detsembril lõpetas ta Austrias Hinterstoderis ülisuurslaalomi 22. kohaga. Kuigi ta polnud kordagi MK-etappidel 20 parema sekka tulnud, arvati ta Itaalia koondisse 2007. aasta maailmameistrivõistlusteks Rootsis Åres kiirlaskumises. Ta osales seal kahel alal. 8. veebruaril diskvalifitseeriti ta suures Alpi kahevõistluses kiirlaskumise teises laskumises, aga 11. veebruaril tuli ta kiirlaskumises 38. kohale. Sama aasta Itaalia meistrivõistlustel Santa Caterinas esines ta Itaalia koondislasele kohaselt, tulles 21. märtsil suurslaalomis 4., 22. märtsil suures Alpi kahevõistluses 2. (avasõidu võidu järel), 23. märtsil kiirlaskumises 5. ja 24. märtsil slaalomis 11. kohale.

Järgmisel hooajal läks tal maailma karikasarja etappidel paremini: 25. novembril 2007 oli ta Kanadas Lake Louise'is ülisuurslaalomis 11., 29. detsembril kodumaal Bormios kiirlaskumises 9., 18. jaanuaril Austrias Kitzbühelis ülisuurslaalomis 8., 27. jaanuaril Prantsusmaal Chamonix's suures Alpi kahevõistluses 7. ja 29. veebruaril Norras Kvitfjellis kiirlaskumises samuti 7. Samal hooajal toimusid Itaalia meistrivõistlused Bardonecchias, Innerhofer jäi seal napilt medalita. 26. märtsil diskvalifitseeriti ta ülisuurslaalomi avalaskumises, 28. märtsil tuli ta kiirlaskumises 4. kohale (medalist jäi puudu 0,03 sekundit) ja 29. märtsil suurslaalomis samuti 4. kohale (medalist jäi puudu 0,26 sekundit).

Olümpiaeelsel hooajal jätkus Innerhoferi areng. 29. novembril saavutas ta Lake Louise'is kiirlaskumises juba 6. koha, 6. detsembril tuli USA-s Beaver Creekis ülisuurslaalomis 4. kohale ja 28. detsembril võitis Bormios maailma karikasarja etapi kiirlaskumises suure ülekaaluga: kolmandaks jäänud austerlane Michael Walchhofer kaotas 0,95 sekundit ja neljandaks jäänud ameeriklane Bode Miller juba 1,15 sekundit. 2009. aasta MM-il Prantsusmaal Val-d'Isère'is oli ta 4. veebruaril ülisuurslaalomis 4., jäädes medalist ilma viie sajandiksekundiga. Kiirlaskumises oli ta 7. veebruaril 10. Suures Alpi kahevõistluses oli ta 9. veebruaril kiirlaskumise järel 5., aga langes ülisuurslaalomiga 15. kohale.

Olümpiahooajal ei tulnud Innerhofer kordagi maailma karikasarja etapil esikolmikusse. Enne olümpiat ei küündinud ta esikümnesse, pärast olümpiamänge tuli vaid korra 9. kohale. Seda arvestades tegi ta hooaja parimad stardid just 2010. aasta taliolümpiamängudel Kanadas Vancouveris. Ta saavutas 15. veebruaril kiirlaskumises 19., 19. veebruaril ülisuurslaalomis 6. (hõbemedalist jäi lahutama 0,11 sekundit) ja 21. veebruaril suures Alpi kahevõistluses 8. koha, kusjuures pärast kiirlaskumist oli ta 6.

Järgmisel hooajal sõitis Innerhofer stabiilselt hästi. Enne MM-i toimunud 19 etapist sõitis ta pooltel esikümnesse, kuigi parimaks jäi 3. koht Bormio kiirlaskumises 29. detsembril. 2011. aasta MM-il Saksamaal Garmisch-Partenkirchenis osales ta kolmel distantsil ja tegi just suurvõistlusel oma parimad tulemused. 9. veebruaril tuli ta ülisuurslaalomis maailmameistriks, edestades hõbedale tulnud austerlast Hannes Reicheltit 0,60 sekundiga. 12. veebruaril võitis ta kiirlaskumises pronksmedali ja 14. veebruaril suures Alpi kahevõistluses norralase Aksel Lund Svindali järel hõbemedali, aga vahe Svindaliga oli juba üle sekundi. Pärast MM-i, 26. veebruaril võitis Innerhofer Bulgaarias Banskos suures Alpi kahevõistluses oma elu teise maailma karikasarja etapi, kuigi kõigest 0,01 sekundiga sakslase Felix Neureutheri ees.

2014. aasta taliolümpiamängudel Sotšis võitis ta kiirlaskumises hõbemedali ja Alpi kahevõistluses pronksmedali.

 Saavutused 

 27px Olümpiamängudel 

 2014  Sotšis
 15px hõbemedal kiirlaskumises
 15px pronksmedal Alpi kahevõistlus

 Maailmameistrivõistlustel 
 2011  Garmisch-Partenkirchenis
  maailmameister ülisuurslaalomis
  hõbemedal suures Alpi kahevõistluses
  pronksmedal kiirlaskumises

 Maailma karikasarja etapivõidud 

Christof Innerhofer on võistelnud (seisuga 23. jaanuar 2015) 194 maailma karikasarja etapil ja jõudnud esikolmikusse 12 korral, neist 6 etappi on ta võitnud.

Jrk-nr  Kuupäev  Koht  Riik  Ala1.28. detsember 2008  Bormio    kiirlaskumine2.26. veebruar 2011  Bansko    suur Alpi kahevõistlus3.15. märts 2012  Schladming    ülisuurslaalom4.30. november 2012  Beaver Creek    kiirlaskumine5.19. jaanuar 2013  Wengen    kiirlaskumine6.23. veebruar 2013  Garmisch-Partenkirchen    kiirlaskumine

 Välislingid 
 Christof Innerhoferi koduleht (saksa keeles)


Kategooria:Itaalia mäesuusatajad
Kategooria:Sündinud 1984